**Predmetno područje/područja**: Književnost i stvaralaštvo

**Razred:** 8.

**Broj sati**: 2 (dvosat)

**Nastavni sadržaj**: J. Pupačić: More, misaona lirska pjesma (interpretacija)

**Ishodi učenja**:

B.8.1.

– povezuje vlastiti spoznajni i osjećajni doživljaj da bi stvorio cjelovitu sliku o književnome tekstu

– uočava da je u književnome tekstu riječ o svijetu i čovjeku

– izražava vlastitu procjenu etičke, estetske i idejne razine književnoga teksta

B.8.2.

– uočava višeslojnost književnoga teksta: jezična, sadržajna, značenjska i stilistička

– objašnjava obilježja poetskoga teksta i primjenjuje dosad stečena književnoteorijska znanja

B.8.3.

– izražava vlastiti doživljaj književnoga teksta

– prepoznaje svevremenske i općeljudske vrijednosti i ideje koje prenosi književni tekst

B.8.4.

– oblikuje uratke u kojima dolazi do izražaja kreativnost, originalnost i stvaralačko mišljenje na temelju usvojenih jezičnih vještina


**Literatura za učenike**: A. Šojat: Snaga riječi 8, hrvatska čitanka za 8. razred osnovne škole, 2021.

**Literatura na nastavnike**: Kurikulum nastavnog predmeta Hrvatski jezik za osnovne škole i gimnazije, 2019.; Željka Župan Vuksan: Radionica:„Igram se pjesmom“– dramske metode u obradi pjesničke zbirke, 2019.; „Škola za život“, metodičke preporuke, 2019., 2020.

**Autorica nastavnog materijala: Jelena Tomić**

|  |
| --- |
| **Tijek nastavnoga sata/sati i opis aktivnosti** |
| |  | | --- | | UVODNI DIO  1. Učiteljica/učitelj dijeli razred u skupine (skupine su od tri ili četiri učenika) te svakoj skupini daje po svom izboru izdvojene stihove iz pjesme. Svaka će skupina, na temelju zadanih stihova iz pjesme, koja će se kasnije otkriti i obraditi, svojim tijelima napraviti smrznutu sliku (zamrznuti prizor). Ostali sudionici pokušavaju dati naslov slici. Učiteljica naslove piše na ploči. Potom znakom učiteljice/učitelja slika oživljava. Svaka smrznuta slika oživljava na različite načine: pokret, unutrašnji monolog i kratka improvizacija. Učenici i učiteljica/učitelj komentiraju oživljene slike.  GLAVNI DIO  1. Učiteljica/učitelj pa nekoliko učenika po vlastitoj želji na glas čitaju pjesmu J. Pupačića: More.  2. Učiteljica/učitelj svakoj skupini daje radni listić sa siluetom lika. U silueti lika ispisuju osobine izmišljenog lika na temelju pjesme koju su pročitali. Na glavi ispisuju misli, na tijelu osjećaje, stihove, dojmove, a izvan lika negativne osjećaje. (Prilog 1 – silueta lika)  3. Učiteljica/učitelj svakoj skupini opet daje radni listić sa siluetom lika, koji ispunjavaju na isti način, ali s podatcima o autoru (tiskani materijali) – više nije izmišljeni lik već autor pjesama.  4. Skupine predstavljaju svoje likove te s ostalim skupinama i učiteljicom/učiteljem komentiraju predstavljeno.  5. Analiziraju pjesmu prema pitanjima. Analizu pišu u bilježnicu. (Prilog 2 – računalna prezentacija - 1. sličica)  ZAVRŠNI DIO  1. Na temelju analize i ponuđenih definicija zaključuju o kojoj se vrsti lirske pjesme prema temi radi. Zaključak pišu u bilježnicu. (Prilog 2– računalna prezentacija - 2. sličica)  2. Za domaći rad svatko za sebe izabire jedan naslov s ploče (nazivi smrznutih slika iz uvodnog dijela sata) i po njemu piše pjesmu. | |

**Prilog 1**

****

**Prilog 2**

